Matovič, Igor, podpredseda vlády a minister financií SR (2021-12-02):
Ďakujem pekne. Trošku aby sme boli v kontexte, tak keď niektorí nie ste v kontexte, tak predstavujem návrh na skrátené legislatívne konanie, ktorým sa snažíme zachraňovať situáciu v nemocniciach, keďže vieme, že viac ako 90 % či pacientov aj úmrtí pochádza práve so skupiny seniorov nad 60 rokov plus alebo opačným spôsobom povedané, ak by nám nezomierali, alebo ak by sme nemali tých 90 % seniorov v nemocniciach, ak by nám 90 % ľudí nezomieralo, tak aj počty úmrtí aj počty pacientov v nemocniciach by boli také, že by sme mohli žiť relatívne normálny život. Tak ako si ho žijú iné krajiny, ktoré, ktorým sa podarilo včas zaočkovať starších ľudí, ktorý sú najviac vystavený riziku v súvislosti s chorobu covid-19, popri teda tých ľuďoch, ktorí majú výrazne zníženú schopnosť vlastného tela sa brániť, to znamená imunosupresívnych alebo ľudí, ktorí sú, ktorí majú viacero chorôb, my takisto vieme, že sú veľmi-veľmi zraniteľní a ktorí v prípade, ak dostanú covid-19, tak veľmi často končia v nemocniciach a, bohužiaľ, aj ich život končí úmrtím. Čiže návrh, ktorý predkladám, má riešiť viacero problémov zároveň. Jeden návrh je ten alebo teda jeden problém je ten, aby sme chránili zdravie tých ľudí, ktorí by, áno, v tomto prípade ľudí nad 60+, ale, samozrejme, prenesene aj vzhľadom na to, že covid je infekčná choroba, tak aj tých ľudí, ktorí prípadne by sa mohli nakaziť od ľudí nad 60+, ktorí by neboli očkovaní, tak má chrániť v prvom rade zdravie. V druhom rade má chrániť najvyššiu hodnotu, má chrániť životy ľudí nad 60+ tým, že budú zaočkovaní a podľa štatistík už dnes jednoznačne, celosvetových, vieme povedať, že zaočkovanosť dramatickým spôsobom znižuje riziko v porovnaní s ľuďmi nezaočkovanými, znižuje riziko či už ochorenia samotného, vážneho priebehu alebo úmrtia na covid. Čiže má chrániť zdravie, má chrániť životy, má chrániť a pomôcť zásadným spôsobom zdravotným sestrám, lekárom, jednoducho ostatným zdravotníkom, záchranárom, ktorí dnes naozaj mnohí idú a melú z posledného. Má chrániť životy a zdravie ľudí, ktorí dnes, bohužiaľ, nemajú prístup do nemocníc preto, lebo kapacity nemocníc sú vyťažené covidovými oddeleniami a jednoducho majú odsúvanú svoju plánovanú zdravotnú starostlivosť alebo svoje plánované operácie. Má chrániť ekonomiku a to tým, že v prípade, ak zaočkujeme týchto ľudí a čo najviac z nich zaočkujeme, ktorí najviac končia v nemocniciach, ktorí najviac zomierajú, urobíme preventívne opatrenie pred alebo do ďalších vĺn, ktoré na Slovensko určite prídu, ale budú to vlny, ktoré nebudú mať dosah už na ekonomiku, nebudú mať dosah už na deti v školách, nebudú mať dosah na veriacich v kostoloch a podobne, na ľudí, ktorí sú dnes lockdownom ovplyvnení. Zároveň tento návrh má pomôcť najviac dotknutým sektorom, najmä teda podnikateľom v službách, či už je to sektor HORECA, alebo kultúra, kde vieme, že veľmi výrazným spôsobom poklesol počet divákov, najmä aj kvôli proti protipandemickým opatreniam, a teda v neposlednom rade poskytovatelia takých tých drobných milých služieb, ktoré takisto boli protipandemickými opatreniami výrazným spôsobom obmedzené, zasiahnuté a títo ľudia, či už sú to kozmetiky, manikúry, holičstva, kaderníctva alebo aj športové služby poskytované či už športovými klubmi, alebo rôzne fitneská a posilňovne boli zásadným spôsobom postihnuté v prvej vlne, v druhej vlne a teraz takisto melú z posledného. Mnohí z nich sú pred finálnym rozhodnutím, či definitívne ukončia svoje podnikanie v tej danej oblasti, a myslím, že sa patrí špeciálnym spôsobom týmto postihnutým sektorom navyše pomôcť voči bežným schémam pomoci, ktoré takisto ako v prvej a v druhej vlne bežia, a to sú schémy pomoci, či už je to preplácanie nájmov zo strany alebo čo organizuje ministerstvo hospodárstva, či už sú to príspevky na cenu práce, kurzarbeity, akokoľvek tomu povieme alebo príspevky na preplatenie nákladov s prácou, ktoré organizuje ministerstvo práce, sociálnych vecí a rodiny, alebo teda príspevky na prepad tržieb, ktoré organizuje ministerstvo dopravy, výstavby, a ktorý teda vlastne, neviem, či viete, tak podrobnejšie, ktorý v podstate funguje tak, že 10 % z výpadku z tržieb podnikatelia v cestnom ruchu, v gastre majú cez túto schému pomoci zabezpečenú. Môžme sa rozprávať o tom, že či tieto formy pomoci boli dostatočné v prvej a v druhej vlne. Osobne si myslím, že nevykryli výpadok tržieb a mnohí títo podnikatelia a nielen si to myslím, ale aj viem, mnohí títo podnikatelia siahli do svojich úspor, a preto si myslím, že by sme mali poskytnúť špeciálnu navyše formu pomoci voči týmto trom mechanizmom pomoci, ktorá beží. Takže návrh, ktorý predkladám, spočíva v tom, že áno, dajme zaočkovaným dôchodcom 500 eur, ktorí zaočkovaní budú alebo ktorí zaočkovaní už medzičasom, plne zaočkovaní, sú tromi dávkami, čiže ešte raz, ktorí už aj zaočkovaní sú, lebo niektoré médiá šíria trošku nepravdu alebo nie úplne celú pravdu, hovoria o tom, že len tí, čo sa zaočkujú, nie, týka sa to všetkých, ktorí sa aj doteraz zaočkovali. Čiže dajme týmto dôchodcom 500 eur s tým, že následne ich môžu použiť v tých dotknutých sektoroch. Samozrejme, že v čase lockdownu, kedy sa tie služby využívať nedajú, tak možno niekto, kto si dovidí tak maximálne 20 cm pred vlastný nos, tak si nevie uvedomiť to, že, samozrejme, že tá pomoc je adekvátna alebo teda je na mieste vtedy, keď skončí lockdown, všetci veríme, že lockdown nebude trvať veky, že je to otázka pár týždňov a poďme preto všetko, čo môžme, urobiť. Áno, sú tu takí mudrlanti, by som to nazval, ktorí hovoria, že nie, že to je rozhodnutie každého, či sa zaočkuje a my by sme mali len teda povzbudzovať ľudí, aby urobili to zodpovedné rozhodnutie. Toto „povzbudzovanie“, keď to tak môžem nazvať, tu trvá rok a vidíme výsledok. Ten výsledok je veľmi-veľmi slabý, viac ako 400-tisíc dôchodcov nad 60 rokov zaočkovaní nie sú. Tí sú doslova v životnom ohrození. V situácií, keď tu máme tak výrazný počet pozitívnych prípadov covidu-19. A že sú v životnom ohrození, to vidíme na explicitných dôkazoch, na štatistikách v tých nemocniciach. Či už v počte ľudí na ventilátoroch, alebo tých úmrtí, ktoré dennodenne máme. Takže bol by som veľmi rád, aby sme preukázali dobrú vôľu voči týmto ľuďom. Aby sme preukázali, že život dôchodcu je viac ako teplé rožky, život dôchodcu stojí za ochranu, život dôchodcu, aj keď starého, chorého, je nám rovnako cenný ako mladých zdravých ľudí a že týchto ľudí nehodíme cez palubu len preto, lebo nám to ukáže kalkulačka či Excel. Áno, keď dôchodca prežije, budeme mať s ním výdavky na zdravotníctvo. Nebude nám platiť už ani odvody, ani zdravotné odvody, ani dane, ale je to človek, ktorý pomohol k tomu, aby táto republika sa postavila na nohy. Sú to naši otcovia, mami, starí rodičia, dedkovia a týchto ľudí hodiť cez palubu len preto, lebo mi to tak kalkulačka káže, že keď ten človek zomrie vlastne ušetríme na dôchodkoch, je extrémne cynický prístup k ľudskému životu. Prístup, ktorý, verím, že ani zviera by nedokázalo takto pristupovať k ľuďom, a bol by som veľmi nerád, keby niektorí ľudia v tejto sále naďalej pokračovali v tomto duchu v argumentácií, že však vlastne, keď dôchodci pomrú, tak ušetríme v Sociálnej poisťovni a zostane nám na iné dôležitejšie veci. Verím, že zvládneme túto skúšku, skúšku z ľudskosti, či nám záleží na starých ľuďoch, či nám záleží na ľuďoch, ktorí sa sami brániť nevedia, ktorí potrebujú našu intervenciu, potrebujú našu pomoc. Potrebujú pomoc či už s tým, že aby sme ich chránili tým, že sa zaočkuje viac dôchodcov, alebo potrebujú našu pomoc, aby sme urobili všetko preto, aby sme dosiahli alebo sa priblížili aspoň ku kolektívnej imunite v čase pandémie. Áno, vždy sme slobodní sa rozhodnúť, že na tých dôchodcov kašleme, že ich hodíme cez palubu a že keď vlastne pomrú, tak to vlastne umrú voliči Fica a Kotlebu a budeme mať asi lepšiu potom pozíciu vo voľbách. Ale naozaj to je cynický prístup. Mne úprimne záleží aj na voličovi Mariana Kotlebu, aj na voličovi Roberta Fica. Aj keď je to starý človek, aj keď ho nikdy v živote nestretnem, aj keď s vedomím, že naveky bude voliť týchto dvoch pánov. Je to ich slobodné rozhodnutie. Ale mňa ako politika a každého jedného z vás, ktorí v tejto sále sme, by malo zaujímať, aby títo ľudia prežili. A keď títo ľudia prežijú, tak pre tých, ktorí všetko počítajú len v kalkulačke a v Exceli, chcem povedať, že to, čo ušetríme, ak dnes zainvestujeme do zvýšenia očkovanosti, bude mnohonásobne viac, ako to, čo dnes do toho dáme. Je to z pohľadu verejných financií veľmi návratné rozhodnutie, kde vieme získať výrazne viac tým, že v budúcnosti budeme platiť menej na zdravotnú starostlivosti, že v budúcnosti budeme platiť menej na odškodné pre podnikateľov, ktorých by sme zbytočne zatvárali, že v budúcnosti budú nám firmy platiť viacej daní, lebo jednoducho, keď tu nebudú tvrdé lockdowny, tak áno, aj oni zarobia viac a potom nám do tej spoločnej kasy viacej zaplatia. Toto rozhodnutie nie je rozvratom verejných financií, a to hovorím ako držgroš minister financií. Toto rozhodnutie je vysoko návratné. Len hlúpi ľudia, ktorí, ešte raz hovorím, všetko počítajú v číslach a pre ktorých život dôchodcu nemá cenu, vám dnes povedia, že podporiť očkovanie dôchodcu je vyhodený peniaz. Nie! Podporiť očkovanie dôchodcu a týmto prostriedkom ešte pomôcť aj tým dotknutým sektorom je veľmi zodpovedné správanie sa voči verejným financiám, je správanie sa, ktoré dnes nevyhnutne potrebujeme. A je cesta k tomu, aby sa na Slovensku ľahšie žilo. Povedal som to v tom prvom výstupe, že áno, sú tu ľudia, najmä v opozícii, ktorí majú cieľ, že čím horšie, tým lepšie pre nich. Čím horšie bude, tým väčšia šanca na to, že prídu predčasné voľby a že sa dostanú opäť k moci alebo že sa dostanú k moci. Nehanbia sa, a teraz hovorím o člove... alebo o ľuďoch ako Robert Fico. Nehanbia sa burcovať ľudí, svojich voličov, aby prišli vo veľkom na námestia v čase, kedy nám doslova horí dom. Tento cynický bastard, poviem, lebo to nie je podľa mňa človek, keď si teda vyhodnotíme jeho správanie, si v pohode zavolá svojich voličov dôchodcov na námestia a burcuje ich proti opatreniam, proti rúškam, proti respirátorom. S vedomím veľmi dobre vediac, že tí ľudia, ktorí mu tam prídu tlieskať a ktorých tam ohlupuje, následne mnohí ochoria, práve kvôli tomu, že na tých námestiach sú, práve kvôli tomu, že ich tam zváža s autobusmi z celej republiky. A následne ohrozia svoj život a mnohí z nich zomrú. Toto nedokáže urobiť normálny človek. To dokáže urobiť len skorumpovaný bastard Robert Fico, ktorému absolútne nezáleží na živote svojich vlastných voličov, ktorých používa ako svoj živý štít, za ktorý sa skrýva, ktorý si dlhé roky kupoval rôznymi vianočnými príspevkami, dôchodkami. A potom, keď by sa mal k nim správať, lebo oni sa k nemu správali s láskou, volili ho, napriek jeho bludom, verili mu tie jeho bludy. A keď by im to mal trošku vrátiť späť, že v čase, kedy tí jeho voliči sú v núdzi, že sa bude správať k nim zodpovedne a že prvý pôjde na barikády, prvý pôjde na tlačovky a bude vyzývať svojich vlastných voličov, aby sa išli zaočkovať. Tak on miesto toho týchto voličov zváža preplnenými autobusmi z celej republiky, aby ukázal, aký je on king, že dokáže naplniť námestie dôchodcami a burcuje ich k tomu, aby si dali dole rúška. Môže toto urobiť človek? Môže toto urobiť zodpovedný človek? Môže toto urobiť zodpovedný politik? Môže toto urobiť predseda alebo bývalý predseda vlády? Nie! Toto môže urobiť len skorumpovaný, cynický bastard, ktorému nejde o nič iné, len o to, aby si zachránil svoj a predĺžil svoj pobyt na slobode. Človek, ktorý vie, že rozkradol túto republiku krížom-krážom. Že rozkradol desiatky miliárd eur so svojimi pucipajtášmi, že odovzdal Policajný zbor, Národnú kriminálnu agentúru do rúk bosa nitrianskej mafie, ktorý sa s otcom toho bosa nitrianskej mafie potajme stretával na chalupe a rozmýšľa, ako synáčika, bosa nitrianskej mafie, dostať z väzby. Ktorý na tých stretnutiach hovorí o tom, aká to je strašná choroba, ako upadol do bezvedomia pri covide niekde v reštaurácii v Grécku, ako ho resuscitoval nejaký nemecký doktor, ako bol v nemocnici, ako to nikomu nepraje ani najväčšiemu nepriateľovi. Ale potom na tých námestiach sa pred tými chudákmi svojimi voličmi, ktorí áno, vtedy, kedy ho volili, to boli ženy v zrelom veku 40+ a medzičasom spolu s ním, s tým bastardom zostarli, tak on potom bez hanby tých ľudí, hoci tam potajomky s otcom bosa nitrianskej mafie hovorí o covide ako o smrteľnej ťažkej chorobe. Tak potom tých chudákov dôchodcov tam burcuje, aby si dali dole rúška, aby ignorovali vládu, aby ignorovali rozhodnutia protipandemické, aby ignorovali hlavného hygienika. Čo toto vypovedá o charaktere tohto človeka? Môže tu mávať s akýmikoľvek pamflentmi o tom, ako rozhodla prokurátora alebo generálny prokurátor, že vlastne nič sa z toho nemôže použiť v trestnom konaní. Kašlime na trestné konanie. Bavme sa o morálke. Čo je na tomto morálne? Čo je na tomto správaní sa ľudské? Potajomky zavretý s mafiánmi hovorí, čo je v skutočnosti covid, ako sa ho bojí, ako má naložené v gatiach, ako falšoval testy, ako porušoval karanténu, ako kvôli odpadu odpadol a musel ho resuscitovať neznámy nemecký doktor. A potom na verejnosti tam, kde ho vidia davy a kde môže ohlupovať svoje fanynky, tak hovorí, že vlastne on sa covidu nebojí, lebo on je hrdina. A nabáda k takémuto konaniu svojich vlastných voličov. A keďže takto nezodpovedných politikov, bohužiaľ, máme v tejto zákonodarnej sále, dopadli sme pri očkovaní dôchodcov, ako sme dopadli. Je úplne prirodzené, že človek, ktorý dlhé-dlhé roky, 20 rokov, volil svojho boha na zemi Roberta Fica. Keď mu tento boh na zemi povie, že vlastne covid to je chrípôčka a netreba sa toho báť, treba v pohode sa stretať, čo to také bludy si vymýšľajú. A ukazuje vlastným príkladom, ako bez rúška chodí pomedzi tie davy, tak tí ľudia mu jednoducho veria. Keď on raz povie, že očkovanie to je farmabiznis. A to na vás chcú iba zarobiť. A to tam si Heger s Matovičom určite spravili biznis a berú tam provízie, že kupujú tie vakcíny. Tí ľudia mu to žerú z ruky. Bohužiaľ, oni mu to uverili. Oni sa nechali zblbnúť týmto cynickým bastardom, ktorému absolútne nezáleží na životoch týchto ľudí, ktorých používal len ako vývesný štít pred sebou, lebo je tak zbabelý, aby do tej basy dobrovoľne napochodoval. Radšej sa zakryje za tých ľudí, radšej zneužíva ich nevedomosť, radšej zneužíva ich dlhoročnú vieru v jeho samého, aby mu pomohli nejakým zázrakom sa na tej slobode uchovať, lebo vie, koľko toho napáchal. To si vari niekto z nás myslí, že ten Bödör organizoval tie zlodejiny za desiatky miliónov eur bez jeho okrúhlej pečiatky, bez jeho osobného súhlasu? Bez toho, aby Bödör platil na účty tohto bastarda? To fakt sme tak naivní? Alebo kto je tak naivní? Možno tí ľudia na tých námestiach. Ja nie. Si niekto myslí, že Andrej Danko cez svojho Kvietika, keď tuneloval PPA a Slovenský pozemkový fond, znova desiatky miliónov eur, že to bolo bez jeho okrúhlej pečiatky? Bez súhlasu, že, Andrejko, jasné, rob si svoje biznisíky s Kvietikom a že Fico o tom nevedel minimálne? Keď teda zároveň aj z toho nebral niečo. To si niekto myslí, že tej Jankovskej kryl chrbát len preto, že sa mu páčila ako žena? Si vážne niekto myslí, že Jankovská bez jeho súhlasu predávala rozsudky alebo vybavovala rozsudky za kabelky? Gucci či Lagerfeld, dneska si dáme Lagerfeld a ten má pravdu, na toho strane je tá spravodlivosť. Organizovaný zločin s názovom SMER – sociálna demokracia. Medzičasom s pobočkou HLAS – sociálna demokracia. Nerieši. SMER – sociálna demokracia – systém mimoriadne efektívneho rozkrádania spoločných daní, to je ich skratka. Oni si povedali, že čo chcú robiť s tým štátom a potom vyrobili skratku. Toto tu robili. Okrádali ľudí vo veľkom. Desiatky miliárd eur ukradli z nášho spoločného, z našej spoločnej kasy pre naše deti a vnúčatá. A tých ľudí, ktorých k tomu, bohužiaľ, naivne v slepej viere pomáhali, že ich volili dlhé roky, dnes vydáva s plným vedomím tento skorumpovaný cynický bastard na smrť. Lebo on o tom vie, že keď tých ľudí si tam zavolá, že mnohí z tých ľudí zomrú. A medzičasom s demonštráciou 17. novembra určite už niektorí pošli tam. A my tu ostatní si môžme povedať, že hold ich voľba, uverili Ficovi, je to ich vec, je to ich trest. Uverili takémuto človeku, nech si znášajú dôsledky svojich rozhodnutí. Tu pán Osuský pritakáva s hlavou, dúfam, že si to nemyslíte. (Reakcia z pléna.) Sloboda a zodpovednosť. Presne tak. Za seba. A to je ten problém. Nemôžme si dať do názvu sloboda a solidarita a solidarita, keď dám, inak povedané, zodpovednosť, ale robiť vždy len všetko, čo je v súlade so slobodou. Ale zodpovednosť za spoločenstvo, zodpovednosť za ľudí, ktorí sa ocitli v bludoch alebo sa stali obeťami bludov týchto bláznov, o ktorých som hovoril, trebárs Roberta Fica a podobných, že ich necháme tak napospas. A že budeme iba kalkulovať, že keď zomrú, tak koľko ušetríme na dôchodkoch. Super. A sme zodpovední voči verejným financiám, lebo čím viacej dôchodcov zomrie, tým sme viacej vlastne ušetrili. Nie. Ako zodpovedný štát musíme v tejto chvíli práveže prísť, investovať na to, aby do budúcna sme spáchali menej spoločných škôd voči našim verejným financiám. Mrzí má, že niektorí ľudia to nedokážu ani len si predstaviť, že zachraňovať druhý život, ktorý sa netýka priamo mňa, je vlastne nejaká hodnota, že je znakom spoločenstva zodpovedných ľudí. Mrzí ma, keď si niekto vysvetľuje slobodu, ako som povedal na začiatku, absolútne a tak, že v akejkoľvek životnej situácii vždy na prvom mieste je moja sloboda. Ale ono tak nie je. Preto si niekto dá do názvu, že sloboda a solidarita alebo niekto povie, že sloboda bez zodpovednosti vedie k anarchii. Predstavte si, že v čase vojny by prišiel, áno, ten povolávací rozkaz mladým chlapom, poďme do boja. A každý z nich by si povedal, počkať, počkať, veď ja som predsa slobodný, čo ty mne máš hovoriť do toho, či ja do nejakého boja pôjdem. Taká krajina by dávno neexistovala. Práve to sú situácie, kedy sa treba zomknúť, čo verím, že toto plénum dokáže a že sa tu dokáže nájsť zodpovedná väčšina ľudí, ktorí si v tejto kritickej situácii povedia, že život človeka, ktorého v živote nestretnem, ktorý celý bude veriť, voliť úplne inú politickú stranu ako moju, má pre mňa hodnotu a má zmysel, aby som urobil všetko preto, aby som ten život chránil a zachránil. My tu možnosť máme. Predkladám návrh zákona, ktorý hovorí o tom, že vyplaťme ľuďom, ktorí sa už teda zaočkovali tromi dávkami, ktorí sa zaočkujú. Sú tam tri rôzne termíny. Ktorí sa zaočkujú aj treťou dávkou v budúcnosti, ktorí sa teraz do Vianoc zaočkujú aspoň prvou dávkou, aj keď nestihnú, tak stačí sa objednať do Vianoc a do 15. januára, aby sa zaočkovali prvou dávkou. Ale ten bonus 500-eurový by mali k dispozícii až vtedy, kedy budú plne zaočkovaní, podľa toho, ako to zadefinuje ministerstvo zdravotníctva. Dnes ten všeobecnú úzus je. Vtedy, keď budú mať všetky tri očkovania za sebou, poskytnime týmto ľuďom 500-eurový bonus, ľuďom nad 60 rokov plus, ktorý do konca tohto roku dosiahnu vek 60 rokov a následne umožníme týmto ľuďom, aby slobodne s tým bonusom nakladali. Viem, že zlomyseľne, keď niekto na to pozerá, tak bude hovoriť, čo ten dôchodca, kam bude chodiť na nejaké vleky. Tí ľudia, ktorí toto šíria, tak veľmi dobre vedia, aká je pravda. Veľmi dobre vedia, že ten návrh je o tom, že bonus by bol alebo poukaz by bol prenositeľný na kohokoľvek, koho sa dôchodca rozhodne. Či ho dá dcére alebo synovi, vnučke alebo vnukovi je čisto-čisto jeho rozhodnutie. Či ho dá alebo predá, či ho dá alebo vymení s týmito svojimi rodinnými príslušníkmi. Či ho dá, vymení alebo predá s kýmkoľvek iným na Slovensku je čisto-čisto na jeho rozhodnutí. Áno, budú ľudia, ktorí si povedia, že ani v rodine nepozná nikoho, kto by mal záujem o tie služby, ktoré tam sú a povie, rozhodne sa sám, dobrovoľne, že ho predá za štyri stovky. Tak ho predá za štyri stovky. Ale ten, kto si ho kúpi, si tie služby bude musieť využiť. A až takým spôsobom sa dostane k tomu, aby mal preplatené vlastne tie prostriedky, ten daný podnikateľ, ktorý by tie služby poskytoval. Dávame absolútnu slobodu ľuďom, ako následne budú sa k týmto peniazom správať. Môžme to zo širšia brať aj tak, že keď rodina je funkčná, či je to je babka, dedko následne deti a vnúčatá a keď do tej rodiny tohto širšieho ponímania tie peniaze prídu, tak nezáviďme, prosím vás, tým dôchodcom, že oni sa nebudú vedieť podeliť v rámci rodiny. Keď babka s dedkom vedia, že syn, dcéra alebo vnúčatá nejakým spôsobom strádajú, verte tomu, že sa podelia, keď tá rodina je funkčná. Čiže nezáviďte, prosím vás, babke, dedkovi, nefixujte sa na to, že babky, dedkovia teraz budú chodiť do kina, do divadla, na vleky a budú správať ako sebci ako možno tí, ktorí to rozprávajú a šíria tieto bludy. Tá babka, dedko, verte tomu, že 90 % z nich to rovno posunú ďalej v tej svojej rodine. Čiže toto je cesta, ako môžme pomôcť nie len starým ľuďom, ale vieme pomôcť aj celým rodinám. Ešte raz, keď tá rodina je funkčná. Keď deti a vnúčatá nekašlú na svojich starých rodičov a ten vzťah nie je pretrhnutý, lebo každý si žije v svojej, v svojej bublinke, tak oni sa veľmi radi podelia. Nezáviďme, že niekto ten poukaz predá niekomu druhému, keď jednoducho tie služby nebude vedieť použiť. Je to jeho slobodné a zodpovedné rozhodnutie. Ale zaočkovanie týchto ľudí a preočkovanie tých ľudí, ktorí boli zaočkovaní dvakrát, nám extrémnym spôsobom zvýši šancu na to, že tento lockdown bude trvať výrazne kratšie, že do budúcna nebudú musieť byť zavádzané lockdowny a že do budúcne tie prevádzky budú môcť normálnym spôsobom fungovať a nebudú musieť strádať. Je to zodpovedné rozhodnutie v poslednej chvíli, ktoré môžme urobiť. Áno, stále sme slobodní to rozhodnutie neurobiť. Ale potom musíme znášať dôsledky svojho vlastného rozhodnutia, že po prvé nepomôžeme, či už tým starým ľuďom, nepomôžeme vôbec tým rodinám a nepomôžeme približne pol miliardou eur tým najviac dotknutým malým a stredným podnikateľom, ktorí poskytujú služby, ktoré najviac strádali. A zároveň si takto podpíšeme bianko zmenku na miliardové škody v budúcnosti, lebo jednoducho tí dôchodci sa nám už nezaočkujú. Vidíme, akým úplne mikrotempom nám pribúdajú noví, ktorí by sa očkovali prvou dávkou za posledné mesiace, a tým pádom si sami sebe podpíšeme rozsudok na to, že tu budeme miliardami každý jeden rok nasledujúci, čo nás budú čakať, sa trápiť s covidom a s vlnou č. 7, s vlnou č. 77 a 154. Je to čisto na našom rozhodnutí. Jediné riešenie, ako môžme z tohto pekla covidu vyjsť, je naučiť tých najzraniteľnejších ľudí, aby sa očkovali. Potom tí mladí ľudia, ktorí vieme, že nie sú až tak ohrození covidom, môžu si dovoliť ten luxus nezaočkovanými byť. Ale musíme chrániť tých najrizikovejších ľudí z pohľadu covidu-19... (Prerušenie vystúpenia predsedajúcim.)